title: 2010/371/: Rådets afgørelse af 6. juni 2010 om afslutning af konsultationerne med Republikken Madagaskar i henhold til artikel 96 i AVS-EU-partnerskabsaftalen

text:
               3.7.2010

               DA

               Den Europæiske Unions Tidende

               L 169/13

         RÅDETS AFGØRELSE
   af 6. juni 2010
   om afslutning af konsultationerne med Republikken Madagaskar i henhold til artikel 96 i AVS-EU-partnerskabsaftalen
   (2010/371/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217,
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1) og revideret i Luxembourg den 25. juni 2005 (2) (i det følgende benævnt »AVS-EU-partnerskabsaftalen«), særlig artikel 96,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-Partnerskabsaftalen (3), særlig artikel 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               De væsentlige elementer, der er omhandlet i artikel 9 i AVS-EU-partnerskabsaftalen, er blevet tilsidesat.

               (2)

               I henhold til artikel 96 i AVS-EU-partnerskabsaftalen blev der indledt konsultationer med Madagaskar den 6. juli 2009 under tilstedeværelse af repræsentanter for gruppen af stater i Afrika, Vestindien og Stillehavet, men repræsentanter for Den Høje Overgangsmyndighed fremsatte ikke nogen tilfredsstillende forslag og gav ikke nogen tilfredsstillende tilsagn.

               (3)

               Den Europæiske Union foreslog, at konsultationerne blev holdt åbne for at tilskynde Madagaskars Høje Overgangsmyndighed til under overvågning af det fælles mæglingshold at fortsætte sine forhandlinger med de madagaskiske politiske grupperinger med henblik på at nå frem til en konsensusaftale.

               (4)

               Under overvågning af det fælles mæglingshold under ledelse af Hr. Chissano undertegnede Madagaskars fire politiske grupperinger den 9. august 2009 i Maputo en række aftaler, hvori det blandt andet blev bestemt, at der skulle oprettes overgangsinstitutioner til at forvalte overgangsprocessen og forberede præsidentvalg og valg til den lovgivende forsamling inden 15 måneder. Disse aftaler er blevet suppleret af »Supplerende akt til chartret om overgangsfasen på Madagaskar«, der blev undertegnet i Addis Abeba den 6. november 2009.

               (5)

               Siden da har der ikke kunnet findes noget kompromis mellem de fire politiske grupperinger om en praktisk gennemførelse af disse aftaler. Derimod har Den Høje Overgangsmyndighed, der er ved magten, indledt en ensidig overgangsproces og har herunder udnævnt en premierminister og en regering og forbereder valg til 2010, hvilket er i strid med Maputoaftalernes og Addis Abebachartrets ord og ånd.

               (6)

               Derfor bør konsultationerne i henhold til artikel 96 i AVS-EU-partnerskabsaftalen afsluttes, og der bør træffes de relevante foranstaltninger —

         VEDTAGET DENNE AFGØRELSE:
   Artikel 1
   Konsultationerne med Republikken Madagaskar i henhold til artikel 96 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 og revideret i Luxembourg den 25. juni 2005 (i det følgende benævnt »AVS-EU-partnerskabsaftalen«) afsluttes hermed.
   Artikel 2
   De foranstaltninger, der er omhandlet i skrivelsen i bilaget, vedtages hermed som relevante foranstaltninger i henhold til artikel 96, stk. 2, litra c), i AVS-EU-partnerskabsaftalen.
   Artikel 3
   Denne afgørelse træder i kraft på dagen for dens vedtagelse.
   Afgørelsen forbliver i kraft i 12 måneder og tages regelmæssigt op til revision.

      Udfærdiget i Luxembourg, den 6. juni 2010.

            På Rådets vegne

         C. CORBACHO

            Formand

      (1)  EFT L 317 af 15.12.2000, s. 3.

      (2)  EUT L 287 af 28.10.2005, s. 1.

      (3)  EFT L 317 af 15.12.2000, s. 376.

      BILAG

         Udkast til skrivelse

      Andry Nirina RAJOELINA
      Præsident for Den Høje Overgangsmyndighed
      for Republikken Madagaskar
      Antananarivo
      Madagaskar
      Hr.
      Den Europæiske Union (EU) lægger stor vægt på de væsentlige elementer i artikel 9 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 og revideret i Luxembourg den 25. juni 2005, i det følgende benævnt »AVS-EU-partnerskabsaftalen«, om respekt for menneskerettighederne, de demokratiske principper og retsstatsprincippet, som AVS-EU-partnerskabet er baseret på.
      Af denne grund reagerede Den Europæiske Union straks på den magtovertagelse, der skete ved tvang på Madagaskar den 17. marts 2009, og fastslog, at magtovertagelsen udgjorde en åbenbar tilsidesættelse af de væsentlige elementer i artikel 9 i AVS-EU-partnerskabsaftalen.
      Den Europæiske Union har derfor i henhold til artikel 96 i AVS-EU-partnerskabsaftalen indledt en politisk dialog med det siddende magtstyre, hvilket har ført til, at der blev indledt konsultationer med henblik på at undersøge situationen og de mulige løsninger for en hurtig tilbagevenden til forfatningsmæssige tilstande. Under det indledende konsultationsmøde, der fandt sted i Bruxelles den 6. juli 2009, kom der efter EU's opfattelse ikke nogen tilfredsstillende forslag fra madagaskisk side.
      Da EU ønskede at vise sig åben over for en dialog og fuldt ud forstod, hvor kompliceret den politiske situation er på Madagaskar, foreslog den, at konsultationerne skulle fortsætte, med henblik på at tilskynde Madagaskars Høje Overgangsmyndighed til at videreføre sine forhandlinger med Madagaskars politiske grupperinger under overvågning af det fælles mæglingshold, der består af Den Afrikanske Union (AU), Southern African Development Community (SADC), Den Internationale Sammenslutning af Fransktalende Lande og De Forenede Nationer, med henblik på at nå frem til en konsensusaftale, der gør det muligt at vende tilbage til forfatningsmæssige tilstande.
      Under overvågning af det fælles mæglingshold for Madagaskar, og navnlig efter udnævnelsen af Hr. Chissano på SADC-topmødet i juni 2009, undertegnede lederne af de fire politiske grupperinger den 9. august 2009 i Maputo den politiske Maputoaftale og chartret for overgang samt andre aftaler, bl.a. om oprettelse af institutioner, der skal forvalte overgangsprocessen og inden 15 måneder forberede præsidentvalg og valg til den lovgivende forsamling. Disse aftaler, som skulle gennemføres inden 30 dage, og hvorefter parterne skulle blive enige om udpegelse til nøgleposter i overgangsinstitutionerne, er blevet suppleret af »Supplerende akt til chartret om overgangsfasen på Madagaskar«, der blev undertegnet i Addis Abeba den 6. november 2009 af lederne af de fire politiske grupperinger.
      Trods de mange bestræbelser, som det fælles mæglingshold har udfoldet med støtte fra det internationale samfund i løbet af de sidste måneder, og det seneste »ad hoc«-initiativ fra formanden for AU-Kommissionen er de politiske grupperinger ikke blevet enige om gennemførelsen af den overgangsproces, de havde indgået aftale om i Maputo og i Addis Abeba. Derimod har Andry Rajoelina indledt en ensidig overgangsproces og har herunder udnævnt en premierminister og en regering og forbereder valg til 2010, hvilket er i strid med Maputoaftalernes og Addis Abebachartrets ord og ånd.
      EU har derfor besluttet at afslutte konsultationerne og i henhold til artikel 96, stk. 2, litra c), i AVS-EU-partnerskabsaftalen at træffe de nedenfor beskrevne relevante foranstaltninger:

                  —

                  Humanitær bistand og katastrofebistand berøres ikke.

                  —

                  Den budgetstøtte, der er fastsat i de nationale vejledende programmer under den 9. og 10. Europæiske Udviklingsfond (EUF), suspenderes.

                  —

                  De projekter og programmer, der allerede er i gang under den 9. EUF, skal fortsat gennemføres med undtagelse af aktiviteter og betalinger, der direkte implicerer regeringen og dens myndigheder. Det skal undersøges i hvert enkelt tilfælde, om der skal ske ændringer af og udformes tillæg til de løbende kontrakter. Nye kontrakter suspenderes.

                  —

                  Gennemførelsen af det nationale vejledende program — den 10. EUF suspenderes.

                  —

                  Europa-Kommissionen kan gennemføre visse projekter og programmer, der direkte kommer befolkningen til gode.

                  —

                  Regionale projekter vurderes i hvert enkelt tilfælde.

                  —

                  Europa-Kommissionen forbeholder sig ret til med øjeblikkelig virkning selv helt eller delvis at overtage funktionen som national EUF-anvisningsberettiget.

                  —

                  Den politiske dialog, som er omhandlet i artikel 8 i AVS-EU-partnerskabsaftalen, videreføres og føres så vidt muligt i samarbejde med den internationale kontaktgruppe om Madagaskar. Dialogen kan udvides, hvis der opnås en konsensusbaseret løsning med henblik på tilbagevenden til forfatningsmæssige tilstande, som omfatter 1) en konsensusordning med henblik på en overgangsregering, 2) udarbejdelse af en klar køreplan mod valg, som kan accepteres af alle involverede parter, og som giver mulighed for en fri og retfærdig valgkamp, og 3) et valg, der er anerkendt som retfærdigt af det internationale samfund, og som kan give den nye regering demokratisk legitimitet. EU vil fortsat følge udviklingen i situationen på Madagaskar på nært hold og vil eventuelt kunne støtte gennemførelsen af en politisk konsensusløsning på krisen.

            Disse relevante foranstaltninger vedtages foreløbigt for en periode på 12 måneder.
      EU forbeholder sig ret til at gennemgå og revidere de ovennævnte foranstaltninger for at tage hensyn til en eventuel udvikling, positiv som negativ, af situationen i Madagaskar.
      Modtag, hr. præsident, forsikringen om vores mest udmærkede højagtelse.

         For Den Europæiske Union

               Kommissionen

               Rådet


Avis juridique important

|

31999D0397

1999/397/EF: Kommissionens afgørelse af 14. juni 1999 om afslutning af antidumping- og antisubsidieproceduren vedrørende importen af tekstureret garn af endeløse polyesterfibre med oprindelse i Indien og Republikken Korea (meddelt under nummer K(1999) 1539)

EF-Tidende nr. L 149 af 16/06/1999 s. 0060 - 0061

KOMMISSIONENS AFGØRELSEaf 14. juni 1999om afslutning af antidumping- og antisubsidieproceduren vedrørende importen af tekstureret garn af endeløse polyesterfibre med oprindelse i Indien og Republikken Korea(meddelt under nummer K(1999) 1539)(1999/397/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 905/98(2), særlig artikel 9,under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab(3), særlig artikel 14,efter høring af det rådgivende udvalg, ogud fra følgende betragtninger:A. PROCEDURE(1) Kommissionen modtog den 7. juli 1998 to klager, hvori det hævdedes, at der forekom skadelig dumping og subsidiering på grund af importen til Fællesskabet af tekstureret garn af endeløse polyesterfibre med oprindelse i Indien og Republikken Korea.(2) Begge klager blev indgivet af CIRFS (Den Internationale Komité for Rayon og Syntetiske Fibre) på vegne af producenter, som tegner sig for en betydelig del af den samlede produktion i Fællesskabet af tekstureret garn af endeløse polyesterfibre i henhold til artikel 4, stk. 1, og artikel 5, stk. 4, i forordning (EF) nr. 384/96 og artikel 9, stk. 1, og artikel 10, stk. 8, i forordning (EF) nr. 2026/97.(3) Disse klager indeholdt umiddelbare beviser for, at der forekom dumping og subsidiering, og at der som følge heraf forvoldtes væsentlig skade, hvilket blev anset for tilstrækkeligt til at berettige indledningen af både en antidumping- og en antisubsidieprocedure.(4) Kommissionen offentliggjorde den 21. august 1998 efter høringer to særskilte meddelelser i De Europæiske Fællesskabers Tidende(4) og indledte en antidumping- og en antisubsidieprocedure vedrørende importen til Fællesskabet af tekstureret garn af endeløse polyesterfibre, der i øjeblikket tariferes under KN-kode 5402 33 00 og har oprindelse i Indien og Republikken Korea.(5) Kommissionen underrettede officielt de eksporterende producenter, importører, leverandører af råmaterialer, industrielle brugere af tekstureret garn af endeløse polyesterfibre, som den vidste var berørt af sagen, samt repræsentanterne for eksportlandene og de klagende producenter i Fællesskabet. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i meddelelserne om indledning af de pågældende procedurer.B. TILBAGETRÆKNING AF KLAGEN OG AFSLUTNING AF PROCEDURERNE(6) I brev af 28. april 1999 til Kommissionen trak CIRFS formelt sine klager over dumping og subsidier vedrørende importen af tekstureret garn af endeløse polyesterfibre med oprindelse i Indien og Republikken Korea tilbage.(7) I overensstemmelse med artikel 9, stk. 1, i forordning (EF) nr. 384/96 og artikel 14, stk. 1, i forordning (EF) nr. 2026/97 kan proceduren afsluttes, når klageren trækker sin klage tilbage, medmindre en sådan afslutning ikke vil være i Fællesskabets interesse.(8) Kommissionen fastslog, at de nuværende procedurer burde afsluttes, da undersøgelsen ikke havde bragt nye betragtninger frem, som viste, at en sådan afslutning ikke ville være i Fællesskabets interesse. Interesserede parter blev underrettet herom og fik lejlighed til at fremsætte bemærkninger. Der blev ikke modtaget bemærkninger, som tydede på, at en sådan afslutning ikke ville være i Fællesskabets interesse.(9) Kommissionen konkluderer derfor, at antidumping- og antisubsidieproceduren vedrørende importen til Fællesskabet af tekstureret garn af endeløse polyesterfibre med oprindelse i Indien og Republikken Korea bør afsluttes, uden at der indføres foranstaltninger -TRUFFET FØLGENDE AFGØRELSE:Eneste artikelAntidumping- og antisubsidieproceduren vedrørende importen til Fællesskabet af tekstureret garn af endeløse polyesterfibre, der tariferes under KN-kode 5402 33 00 og har oprindelse i Indien og Republikken Korea, afsluttes hermed.Udfærdiget i Bruxelles, den 14. juni 1999.På Kommissionens vegneLeon BRITTANNæstformand(1) EFT L 56 af 6.3.1996, s. 1.(2) EFT L 128 af 30.4.1998, s. 18.(3) EFT L 288 af 21.10.1997, s. 1.(4) EFT C 264 af 21.8.1998, s. 2 og 5.


title: 2012/445/EU: Rådets afgørelse af 24. juli 2012 om elektronisk udveksling med Ungarn af dna-oplysninger

text:
               28.7.2012

               DA

               Den Europæiske Unions Tidende

               L 202/22

         RÅDETS AFGØRELSE
   af 24. juli 2012
   om elektronisk udveksling med Ungarn af dna-oplysninger
   (2012/445/EU)
   RÅDET FOR DEN EUROPÆISKE UNION HAR —
   under henvisning til Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende (1) kriminalitet, særlig artikel 2, stk. 3, og artikel 25,
   under henvisning til Rådets afgørelse 2008/616/RIA af 23. juni 2008 om gennemførelse af afgørelse 2008/615/RIA (2), særlig artikel 20 og kapitel 4 i bilaget, og
   ud fra følgende betragtninger:

               (1)

               I henhold til protokollen om overgangsbestemmelser, der er knyttet som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om Det Europæiske Atomenergifællesskab, bevares retsvirkningerne af retsakter, der er vedtaget af Unionens institutioner, organer, kontorer og agenturer inden Lissabontraktatens ikrafttrædelse, så længe disse retsakter ikke er ophævet, annulleret eller ændret i medfør af traktaterne.

               (2)

               Artikel 25 i afgørelse 2008/615/RIA finder derfor anvendelse, og Rådet afgør med enstemmighed, om medlemsstaterne har gennemført bestemmelserne i kapitel 6 i denne rådsafgørelse.

               (3)

               Artikel 20 i afgørelse 2008/616/RIA bestemmer, at afgørelser som omhandlet i artikel 25, stk. 2, i afgørelse 2008/615/RIA træffes på grundlag af en evalueringsrapport, der baseres på et spørgeskema. For så vidt angår elektronisk dataudveksling i henhold til kapitel 2 i afgørelse 2008/615/RIA baseres evalueringsrapporten på et evalueringsbesøg og en forsøgsfase.

               (4)

               Ungarn har meddelt Generalsekretariatet for Rådet, hvilke nationale dna-analysedatabaser artikel 2-6 i afgørelse 2008/615/JHA finder anvendelse på, og betingelserne for elektronisk søgning som omhandlet i artikel 3, stk. 1, i afgørelsen, i overensstemmelse med artikel 36, stk. 2, i samme afgørelse.

               (5)

               I henhold til kapitel 4, punkt 1.1, i bilaget til afgørelse 2008/616/RIA vedrører det spørgeskema, der udarbejdes af den relevante arbejdsgruppe i Rådet, hver af de elektroniske dataudvekslinger og skal besvares af en medlemsstat, så snart den mener, at den opfylder forudsætningerne for dataudveksling i den relevante datakategori.

               (6)

               Ungarn har besvaret spørgeskemaet om databeskyttelse og spørgeskemaet om udveksling af dna-oplysninger.

               (7)

               Ungarn har gennemført en vellykket forsøgsfase med Østrig.

               (8)

               Der er blevet gennemført et evalueringsbesøg i Ungarn, og den østrigske evalueringsgruppe har udarbejdet en rapport om evalueringsbesøget, som er blevet sendt til den relevante arbejdsgruppe i Rådet.

               (9)

               Rådet har fået forelagt en samlet evalueringsrapport, som opsummerer resultaterne af spørgeskemaerne, evalueringsbesøget og forsøgsfasen vedrørende udveksling af dna-oplysninger —

         VEDTAGET DENNE AFGØRELSE:
   Artikel 1
   Med henblik på elektronisk søgning og sammenligning af dna-oplysninger har Ungarn fuldt ud gennemført de generelle bestemmelser om databeskyttelse i kapitel 6 i afgørelse 2008/615/RIA og har ret til at modtage og levere personoplysninger i henhold til artikel 3 og 4 i nævnte afgørelse fra datoen for nærværende afgørelses ikrafttræden.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 24. juli 2012.

            På Rådets vegne

         A. D. MAVROYIANNIS

            Formand

      (1)  EUT L 210 af 6.8.2008, s. 1

      (2)  EUT L 210 af 6.8.2008, s. 12


title: Rådets Afgørelse af 22. juli 1974 om indgåelse af aftalen mellem Det europæiske økonomiske Fællesskab og Den østlige republik Uruguay om levering af blød hvede som fødevarehjælp

text:
Nr. L 243 /14                            De Europæiske Fællesskabers Tidende                         5 . 9 . 74
                                                RÅDETS AFGØRELSE
                                                    af 22. juli 1974
              om indgåelse af aftalen mellem Det europæiske økonomiske Fællesskab og Den østlige
                           republik Uruguay om levering af blød hvede som fødevarehjælp
                                                     (74/440/EØF)
              RÅDET FOR DE EUROPÆISKE FÆLLESSKABER HAR —
              under henvisning til traktaten om oprettelse af Det europæiske økonomiske Fællesskab,
              særlig artiklerne 113 , 114 og 228,
              under henvisning til henstilling fra Kommissionen, og
              ud fra følgende betragtninger:
              Det europæiske økonomiske Fællesskab har afgivet en erklæring om foreløbig gen
              nemførelse af konventionen om fødevarehjælp af 1971 ; denne konvention er anvendt
              siden den 1 . juli 1971 ;
              Den østlige republik Uruguay har ved brev af den 6. september 1973 fremsat en an
              modning om fødevarehjælp ;
              i betragtning af forsyningssituationen i Uruguay med hensyn til korn bør der tildeles
              dette land 6 000 tons blød hvede som gave inden for rammerne af Fællesskabets
               program for fødevarehjælp for 1973/1974, —
              VEDTAGET FØLGENDE AFGØRELSE :
                                                        Artikel 1
               På Fællesskabets vegne indgås aftalen mellem Det europæiske økonomiske Fællesskab
              og Den østlige republik Uruguay om levering af blød hvede som fødevarehjælp, hvis
               tekst er bilagt dene afgørelse.
                                                        Artikel 2
               Formanden for Rådet bemyndiges til at udpege de personer, som har fuldmagt til at
              underskrive aftalen, og til at overdrage dem de nødvendige beføjelser til at forpligte
              Fællesskabet.
              Udfærdiget i Bruxelles, den 22. juli 1974.
                                                                                Få Rådets vegne
                                                                              J. SAUVAGNARGUES
                                                                                Formand


title: 2004/739/FUSP:Den Udenrigs- og Sikkerhedspolitiske Komités afgørelse BiH/3/2004 af 29. september 2004 om nedsættelse af bidragyderkomitéen for Den Europæiske Unions militæroperation i Bosnien-Hercegovina

text:
               28.10.2004

               DA

               Den Europæiske Unions Tidende

               L 325/64

      DEN UDENRIGS- OG SIKKERHEDSPOLITISKE KOMITÉS AFGØRELSE BiH/3/2004
   af 29. september 2004
   om nedsættelse af bidragyderkomitéen for Den Europæiske Unions militæroperation i Bosnien-Hercegovina
   (2004/739/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 25, tredje punktum,
   under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 11, stk. 5, om tredjelandes deltagelse, og
   ud fra følgende betragtninger:

               (1)

               I henhold til artikel 11 i fælles aktion 2004/570/FUSP bemyndiger Rådet Den Udenrigs- og Sikkerhedspolitiske Komité (PSC) til at træffe de relevante afgørelser om nedsættelse af en bidragyderkomité for Den Europæiske Unions militæroperation i Bosnien-Hercegovina.

               (2)

               I Nice den 7.-9. december 2000 og i Bruxelles den 24.-25. oktober 2002 fastlagde Det Europæiske Råd passende ordninger for tredjelandes deltagelse i krisestyringsoperationer og nedsættelsen af en bidragyderkomité.

               (3)

               Bidragyderkomitéen skal spille en væsentlig rolle i den daglige ledelse af operationen. Den bliver det vigtigste forum, hvor de bidragydende stater i fællesskab kan forholde sig til spørgsmål om anvendelsen af deres styrker i operationen. Den Udenrigs- og Sikkerhedspolitiske Komité, der varetager politisk kontrol med og strategisk ledelse af operationen, tager hensyn til bidragyderkomitéens synspunkter.

               (4)

               I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet. Danmark deltager derfor heller ikke i finansieringen af operationen.

               (5)

               Det Europæiske Råd i København den 12. og 13. december 2002 vedtog en erklæring, hvorefter »Berlin plus«-ordningerne og gennemførelsen heraf kun gælder for de EU-medlemsstater, der også er enten NATO-medlemmer eller parter i »partnerskab for fred«, og som derfor har indgået bilaterale sikkerhedsaftaler med NATO —

         VEDTAGET DENNE AFGØRELSE:
   Artikel 1
   Nedsættelse
   Der nedsættes herved en bidragyderkomité for Den Europæiske Unions militæroperation i Bosnien-Hercegovina (i det følgende benævnt »komitéen«).
   Artikel 2
   Funktioner
   Komitéens mandat er fastlagt i Det Europæiske Råds konklusioner fra Nice (7., 8. og 9. december 2000) og Bruxelles (24. og 25. oktober 2002).
   Artikel 3
   Sammensætning
   1.   Komitéen er sammensat af

               —

               de medlemsstater, der deltager i EU-ledede operationer, i forbindelse med hvilke der gøres brug af fælles NATO-aktiver og -kapaciteter, såvel som Danmark

               —

               repræsentanter for de tredjelande, der deltager i operationen og som yder betydelige militære bidrag, samt repræsentanter for andre tredjelande, jf. bilaget.

         2.   Generaldirektøren for Den Europæiske Unions Militærstab og EU's øverstbefalende for operationen har ret til at overvære eller være repræsenteret ved komitéens møder.
   Artikel 4
   Formand
   I overensstemmelse med Nice-konklusionerne og uden at foregribe formandskabets prærogativer ledes komitéen for denne operation af generalsekretæren/den højtstående repræsentant eller dennes repræsentant i nært samråd med Rådets formandskab bistået af formanden for Den Europæiske Unions Militærkomité (CEUMC) eller dennes repræsentant.
   Artikel 5
   Møder
   1.   Formandskabet indkalder regelmæssigt til møde i komitéen. Hvis omstændighederne kræver det, kan der indkaldes til hastemøder på formandskabets initiativ eller efter anmodning fra et medlem.
   2.   Formandskabet udsender inden mødet en foreløbig dagsorden og dokumenter af relevans for mødet. Efter hvert møde udsendes der et referat.
   3.   Repræsentanter for Kommissionen og andre personer kan i relevant omfang indbydes med henblik på specifikke drøftelser.
   Artikel 6
   Procedure
   1.   Med forbehold af stk. 3, og uden at det berører Den Udenrigs- og Sikkerhedspolitiske Komités kompetenceområde og det ansvar, der påhviler EU's øverstbefalende for operationen,

               —

               træffer komitéen med enstemmighed blandt repræsentanterne for de stater, der bidrager til operationen, afgørelse om den daglige ledelse af operationen

               —

               fremsætter komitéen med enstemmighed blandt komitéens medlemmer anbefalinger om eventuelle justeringer af den operative planlægning, herunder eventuel justering af målene.

         Hvis et medlem undlader at stemme, udelukker dette ikke enstemmighed.
   2.   Formandskabet fastslår, at flertallet af repræsentanter for de stater, der har ret til at deltage i mødet, er til stede.
   3.   Alle procedurespørgsmål afgøres ved simpelt flertal blandt de tilstedeværende medlemmer.
   4.   Danmark deltager ikke i komitéens afgørelser.
   Artikel 7
   Tavshedspligt
   1.   Rådets sikkerhedsforskrifter finder anvendelse på møder og drøftelser i komitéen. Repræsentanter i komitéen skal have den fornødne sikkerhedsgodkendelse.
   2.   Komitéens drøftelser er undergivet tavshedspligt, medmindre komitéen med enstemmighed træffer anden bestemmelse.
   Artikel 8
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Bruxelles, den 29. september 2004.

            På Den Udenrigs- og Sikkerhedspolitiske Komités vegne

         A. HAMER

            Formand

      (1)  EUT L 252 af 28.7.2004, s. 10.

      BILAG
      LISTE OVER TREDJELANDE OMHANDLET I ARTIKEL 3, STK. 1

                  —

                  Argentina

                  —

                  Bulgarien

                  —

                  Canada

                  —

                  Chile

                  —

                  Marokko

                  —

                  New Zealand

                  —

                  Norge

                  —

                  Rumænien

                  —

                  Schweiz

                  —

                  Tyrkiet


title: 2007/712/EF: Rådets afgørelse af 15. oktober 2007 om undertegnelse på vegne af Fællesskabet af konventionen om retternes kompetence og om anerkendelse og fuldbyrdelse af retsafgørelser på det civil- og handelsretlige område

text:
               21.12.2007

               DA

               Den Europæiske Unions Tidende

               L 339/1

         RÅDETS AFGØRELSE
   af 15. oktober 2007
   om undertegnelse på vegne af Fællesskabet af konventionen om retternes kompetence og om anerkendelse og fuldbyrdelse af retsafgørelser på det civil- og handelsretlige område
   (2007/712/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 61, litra c), sammenholdt med artikel 300, stk. 2, første afsnit,
   under henvisning til forslag fra Kommissionen, og
   ud fra følgende betragtninger:

               (1)

               Den 16. september 1988 underskrev De Europæiske Fællesskabers medlemsstater en international aftale med Republikken Island, Kongeriget Norge og Det Schweiziske Forbund om retternes kompetence og om fuldbyrdelse af retsafgørelser i borgerlige sager, herunder handelssager (1), (Lugano-konventionen), der udvidede reglerne i konventionen af 27. september 1968 om samme emne (2) (Bruxelles-konventionen) til også at omfatte Island, Norge og Schweiz.

               (2)

               Forhandlingerne om en revision af Bruxelles-konventionen og Lugano-konventionen fandt sted i 1998 og 1999 inden for rammerne af en ad hoc-arbejdsgruppe, som Schweiz, Norge og Island også deltog i. Disse forhandlinger førte til vedtagelse af et udkast til en konvention, som arbejdsgruppen havde udarbejdet, og som Rådet på sit møde den 27. og 28. maj 1999, tilsluttede sig.

               (3)

               Efter forhandlinger af dette udkast vedtog Rådet forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (3), som moderniserede reglerne i Bruxelles-konventionen og gjorde ordningen for anerkendelse og fuldbyrdelse hurtigere og mere effektiv.

               (4)

               Som følge af paralleliteten mellem Bruxelles-konventionens og Lugano-konventionens ordninger for retternes kompetence og for anerkendelse og fuldbyrdelse af retsafgørelser på det civil- og handelsretlige område bør Lugano-konventionens regler afstemmes med reglerne i forordning (EF) nr. 44/2001 for at sikre en tilsvarende udveksling af retsafgørelser mellem EU’s medlemsstater og de omhandlede EFTA-stater.

               (5)

               I medfør af protokollen om Danmarks stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, deltager Danmark ikke i anvendelsen af foranstaltninger i medfør af afsnit IV i traktaten om oprettelse af Det Europæiske Fællesskab. For at reglerne i Lugano-konventionen kan finde anvendelse på Danmark, bør Danmark derfor deltage som kontraherende part i en ny konvention om samme emne.

               (6)

               Rådet gav ved afgørelse af 27. september 2002 Kommissionen bemyndigelse til med henblik på vedtagelse af en ny Lugano-konvention at forhandle om retternes kompetence og om anerkendelse og fuldbyrdelse af retsafgørelser på det civil- og handelsretlige område.

               (7)

               Kommissionen har på Fællesskabets vegne forhandlet om en sådan konvention med Island, Norge, Schweiz og Danmark.

               (8)

               I medfør af artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab deltager Det Forenede Kongerige og Irland i vedtagelsen og anvendelsen af denne afgørelse.

               (9)

               I medfør af artikel 1 og 2 i protokollen om Danmarks stilling deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.

               (10)

               Konventionen, der blev paraferet den 28. marts 2007 i Bruxelles, bør undertegnes —

         TRUFFET FØLGENDE AFGØRELSE:
   Artikel 1
   Undertegnelsen af konventionen om retternes kompetence og om anerkendelse og fuldbyrdelse af retsafgørelser på det civil- og handelsretlige område, som skal afløse Lugano-konventionen af 16. september 1988, godkendes herved på Fællesskabets vegne med forbehold af indgåelse af den nævnte konvention.
   Konventionens tekst er knyttet til denne afgørelse.
   Artikel 2
   Rådets formand bemyndiges herved til at udpege den eller de personer, der er beføjet til på Fællesskabets vegne at undertegne konventionen om retternes kompetence og om anerkendelse og fuldbyrdelse af retsafgørelser på det civil- og handelsretlige område.

      Udfærdiget i Luxembourg, den 15. oktober 2007.

            På Rådets vegne

         L. AMADO

            Formand

      (1)  EFT L 319 af 25.11.1988, s. 9.

      (2)  Bruxelles-konventionen af 1968 om retternes kompetence og om fuldbyrdelse af retsafgørelser i borgerlige sager, herunder handelssager (EFT L 299 af 31.12.1972, s. 32). (Konsolideret version i EUT C 27 af 26.1.1998, s. 1).

      (3)  EFT L 12 af 16.1.2001, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).


title: Kommissionens afgørelse af 28. februar 2013 om udpegning af medlemmer af og suppleanter til Udvalget for Risikovurdering inden for Lægemiddelovervågning, der skal repræsentere sundhedspersoner og patientforeninger  EØS-relevant tekst

text:
               1.3.2013

               DA

               Den Europæiske Unions Tidende

               C 60/8

      KOMMISSIONENS AFGØRELSE

   af 28. februar 2013
   om udpegning af medlemmer af og suppleanter til Udvalget for Risikovurdering inden for Lægemiddelovervågning, der skal repræsentere sundhedspersoner og patientforeninger
   (EØS-relevant tekst)
   2013/C 60/03
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (1), særlig artikel 61a, stk. 1, og
   ud fra følgende betragtninger:

               (1)

               I henhold til artikel 61a, stk. 1, i forordning (EF) nr. 726/2004 skal Kommissionen udpege repræsentanter for sundhedspersoner og patientforeninger til Det Europæiske Lægemiddelagenturs Udvalg for Risikovurdering inden for Lægemiddelovervågning.

               (2)

               Kommissionen har i overensstemmelse med artikel 61a, stk. 1, i forordning (EF) nr. 726/2004 gennemført en offentlig indkaldelse af interessetilkendegivelser. Europa-Parlamentet er blevet hørt om resultaterne af evalueringen af ansøgningerne, der blev modtaget inden for rammerne af indkaldelsen af interessetilkendegivelser.

               (3)

               Medlemmerne af udvalget og deres suppleanter udpeges for en periode på tre år fra 1. marts 2013, som kan fornyes én gang —

         VEDTAGET DENNE AFGØRELSE:
   Eneste artikel
   1.   Følgende kandidater udpeges til medlemmer af og suppleanter til Udvalget for Risikovurdering inden for Lægemiddelovervågning for at repræsentere sundhedspersoner for en periode på tre år fra 1. marts 2013:

               —

               Medlem: Filip Babylon

               —

               Suppleant: Kirsten Myhr.

         2.   Følgende udpeges til medlemmer af og suppleanter til udvalget for at repræsentere patientforeninger for en periode på tre år fra 1. marts 2013:

               —

               Medlem: Albert van der Zeijden

               —

               Suppleant: Marco Greco.

      Udfærdiget i Bruxelles, den 28. februar 2013.

            På Kommissionens vegne For formanden

         Tonio BORG

            Medlem af Kommissionen

      (1)  EUT L 136 af 30.4.2004, s. 1.


title: Europa-Parlamentets afgørelse (EU) 2017/1633 af 27. april 2017 om decharge for gennemførelsen af budgettet for Agenturet for Samarbejde mellem Energireguleringsmyndigheder for regnskabsåret 2015

text:
               29.9.2017

               DA

               Den Europæiske Unions Tidende

               L 252/161

         EUROPA-PARLAMENTETS AFGØRELSE (EU) 2017/1633
   af 27. april 2017
   om decharge for gennemførelsen af budgettet for Agenturet for Samarbejde mellem Energireguleringsmyndigheder for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Agenturet for Samarbejde mellem Energireguleringsmyndigheder for regnskabsåret 2015,

               —

               der henviser til Revisionsrettens beretning om årsregnskabet for Agenturet for Samarbejde mellem Energireguleringsmyndigheder for regnskabsåret 2015, med agenturets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om decharge til agenturet for gennemførelsen af budgettet for regnskabsåret 2015 (05873/2017 — C8-0075/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 713/2009 af 13. juli 2009 om oprettelse af et agentur for samarbejde mellem energireguleringsmyndigheder (4), særlig artikel 24,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (5), særlig artikel 108,

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget (A8-0147/2017),

               1.

               meddeler direktøren for Agenturet for Samarbejde mellem Energireguleringsmyndigheder decharge for gennemførelsen af agenturets budget for regnskabsåret 2015;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Agenturet for Samarbejde mellem Energireguleringsmyndigheder, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 449 af 1.12.2016, s. 17.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 211 af 14.8.2009, s. 1.

      (5)  EUT L 328 af 7.12.2013, s. 42.


title: Europa-Parlamentets og Rådets afgørelse (EU) 2016/407 af 9. marts 2016 om mobilisering af Den Europæiske Fond for Tilpasning til Globaliseringen (ansøgning fra Belgien — EGF/2015/007 — BE/Hainaut-Namur Glass)

text:
               19.3.2016

               DA

               Den Europæiske Unions Tidende

               L 74/34

         EUROPA-PARLAMENTETS OG RÅDETS AFGØRELSE (EU) 2016/407
   af 9. marts 2016
   om mobilisering af Den Europæiske Fond for Tilpasning til Globaliseringen (ansøgning fra Belgien — EGF/2015/007 — BE/Hainaut-Namur Glass)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 (1), særlig artikel 15, stk. 4,
   under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (2), særlig punkt 13,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis virksomhed er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise, eller som følge af en ny global finansiel og økonomisk krise, og hjælpe disse med at vende tilbage til arbejdsmarkedet.

               (2)

               EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013 (3).

               (3)

               Den 19. august 2015 indgav Belgien ansøgning om at mobilisere EGF som følge af afskedigelser og ophør af aktiviteter i den økonomiske sektor, der er klassificeret i NACE rev. 2, hovedgruppe 23 (Fremstilling af andre ikkemetalholdige mineralske produkter), i NUTS 2-regionerne Hainaut (B32) og Namur (B35) i Belgien. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen af et økonomisk støttebeløb fra EGF, jf. artikel 13 i forordning (EU) nr. 1309/2013.

               (4)

               Belgien har i overensstemmelse med artikel 6, stk. 2, i forordning (EU) nr. 1309/2013 besluttet at yde individualiserede tilbud, der medfinansieres af EGF, også til 100 unge, som ikke er i beskæftigelse eller under uddannelse.

               (5)

               I overensstemmelse med artikel 4, stk. 2, i forordning (EU) nr. 1309/2013 kan ansøgningen fra Belgien godtages, da afskedigelserne har alvorlig indvirkning på beskæftigelsen og den lokale, regionale og nationale økonomi.

               (6)

               Som følge af Belgiens ansøgning bør EGF derfor mobiliseres til at yde økonomisk støtte på 1 095 544 EUR.

               (7)

               For at minimere den tid, som det tager at mobilisere EGF, bør denne afgørelse anvendes fra vedtagelsesdatoen —

         VEDTAGET DENNE AFGØRELSE:
   Artikel 1
   Inden for rammerne af Den Europæiske Unions almindelige budget for regnskabsåret 2016 stilles der et beløb til rådighed fra Den Europæiske Fond for Tilpasning til Globaliseringen på 1 095 544 EUR i forpligtelses- og betalingsbevillinger.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra den 9. marts 2016.

      Udfærdiget i Strasbourg den 9. marts 2016

            På Europa-Parlamentets vegne

         M. SCHULZ

            Formand

            På Rådets vegne

         J.A. HENNIS-PLASSCHAERT

            Formand

      (1)  EUT L 347 af 20.12.2013, s. 855.

      (2)  EUT C 373 af 20.12.2013, s. 1.

      (3)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).


title: 2007/797/EF: Rådets afgørelse af 15. november 2007 om indgåelse af en aftale i form af en brevveksling om midlertidig anvendelse af ændringerne af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Madagaskar om fiskeri i Madagaskars fiskerizoner for perioden fra 1. januar 2007 til 31. december 2012

text:
               17.12.2007

               DA

               Den Europæiske Unions Tidende

               L 331/3

         RÅDETS AFGØRELSE
   af 15. november 2007
   om indgåelse af en aftale i form af en brevveksling om midlertidig anvendelse af ændringerne af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Madagaskar om fiskeri i Madagaskars fiskerizoner for perioden fra 1. januar 2007 til 31. december 2012
   (2007/797/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2,
   under henvisning til forslag fra Kommissionen, og
   ud fra følgende betragtninger:

               (1)

               Fællesskabet og Republikken Madagaskar har forhandlet om og paraferet en fiskeripartnerskabsaftale, der giver EF-fiskere mulighed for at fiske i farvandene henhørende under Republikken Madagaskars højhedsområde.

               (2)

               Det er i Fællesskabets interesse at godkende nævnte aftale.

               (3)

               Det bør sikres, at fiskeriet kan fortsætte fra datoen for den foregående protokols (1) udløb, og indtil den nye protokol om fastsættelse af de fiskerimuligheder og den finansielle modydelse, der er fastsat i nævnte aftale, træder i kraft.

               (4)

               Det bør fastlægges, hvordan fiskerimulighederne skal fordeles mellem medlemsstaterne —

         TRUFFET FØLGENDE AFGØRELSE:
   Artikel 1
   Aftalen i form af en brevveksling om midlertidig anvendelse af ændringerne af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Madagaskar om fiskeri i Madagaskars fiskerizoner for perioden fra 1. januar 2007 til 31. december 2012, i det følgende benævnt »aftalen«, godkendes på Fællesskabets vegne.
   Teksten til aftalen er knyttet til denne afgørelse.
   Artikel 2
   Aftalen anvendes midlertidigt fra den 1. januar 2007.
   Artikel 3
   De fiskerimuligheder, der er fastsat i protokollen til aftalen, fordeles mellem medlemsstaterne således:

               Fiskeritype

               Fartøjstype

               Medlemsstat

               Licenser eller kvote

               Tunfiskeri

               Notfartøjer med fryseanlæg til tunfiskeri

               Spanien

               23

               Frankrig

               19

               Italien

               1

               Tunfiskeri

               Langlinefartøjer med flydeline på mere end 100 GT

               Spanien

               25

               Frankrig

               13

               Portugal

               7

               Det Forenede Kongerige

               5

               Tunfiskeri

               Langlinefartøjer med flydeline på højst 100 GT

               Frankrig

               26

               Demersalt fiskeri

               Forsøgsfiskeri med line eller bundline

               Frankrig

               5

         Hvis de fangstmuligheder, der er fastsat i protokollen, ikke udnyttes fuldt ud med licensansøgningerne fra disse medlemsstater, kan Kommissionen tage licensansøgninger fra enhver anden medlemsstat i betragtning.
   Artikel 4
   De medlemsstater, hvis fartøjer fisker i henhold til denne aftale, giver Kommissionen meddelelse om, hvor store mængder af hver bestand de fanger i Madagaskars fiskerizone, jf. de nærmere bestemmelser i Kommissionens forordning (EF) nr. 500/2001 af 14. marts 2001 om gennemførelsesbestemmelser til Rådets forordning (EØF) nr. 2847/93 (2) vedrørende kontrollen af EF-fiskerfartøjernes fangster i tredjelandes farvande og på åbent hav.
   Artikel 5
   Formanden for Rådet bemyndiges hermed til at udpege de personer, der er beføjet til at undertegne aftalen med bindende virkning for Fællesskabet.

      Udfærdiget i Bruxelles, den 15. november 2007.

            På Rådets vegne

         M. L. RODRIGUES

            Formand

      (1)  Godkendt ved Rådets forordning (EF) nr. 555/2005 af 17. februar 2005 (EUT L 94 af 13.4.2005, s. 1).

      (2)  EFT L 73 af 15.3.2001, s. 8.
   AFTALE
   i form af en brevveksling om midlertidig anvendelse af ændringerne af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Republikken Madagaskar om fiskeri i Madagaskars fiskerizoner for perioden fra 1. januar 2007 til 31. december 2012
   Hr. ambassadør,
   Det glæder mig, at forhandlerne for Republikken Madagaskar og Det Europæiske Fællesskab er blevet enige om en ændring af protokollen om fiskerimulighederne og den finansielle modydelse og bilagene hertil.
   Resultatet af forhandlingerne, som blev afholdt i Antananarivo den 15. og 16. marts 2007, har gjort det muligt at udvide de fiskerimuligheder, som var fastlagt i den protokol, der blev paraferet den 21. juni 2006. I forbindelse med den ændrede protokol, som blev paraferet den 16. marts 2007, foreslår jeg, at der indledes samtidige godkendelses- og ratifikationsprocedurer for aftalen og den ændrede protokol med bilag, jf. de gældende procedurer i Republikken Madagaskar og Det Europæiske Fællesskab, som er nødvendige for deres ikrafttræden.
   For ikke at afbryde EF-fartøjernes fiskeriaktiviteter i madagaskiske farvande og under henvisning til aftalen og protokollen, paraferet den 21. juni 2006 og ændret den 16. marts 2007, om de fiskerimuligheder og den finansielle modydelse, der er gældende for perioden fra den 1. januar 2007 til den 31. december 2012, kan jeg oplyse Dem om, at Republikken Madagaskar er rede til at anvende aftalen og den ændrede protokol midlertidigt fra 1. januar 2007 i afventning af deres ikrafttrædelse i henhold til aftalens artikel 17, hvis Det Europæiske Fællesskab er rede til at gøre det samme.
   I bekræftende fald er det underforstået, at overførslen af den første del af den finansielle modydelse, der er fastsat i protokollens artikel 2, skal ske inden den 31. december 2007.
   Jeg ville være Dem taknemmelig, hvis De over for mig vil bekræfte, at Det Europæiske Fællesskab er indforstået med en sådan midlertidig anvendelse.
   Med forsikring om min mest udmærkede højagtelse.

      For regeringen for Republikken Madagaskar

   Hr. ambassadør,
   Jeg har den ære at anerkende modtagelsen af Deres brev af dags dato med følgende ordlyd:

      »Hr. ambassadør,
      Det glæder mig, at forhandlerne for Republikken Madagaskar og Det Europæiske Fællesskab er blevet enige om en ændring af protokollen om fiskerimulighederne og den finansielle modydelse og bilagene hertil.
      Resultatet af forhandlingerne, som blev afholdt i Antananarivo den 15. og 16. marts 2007, har gjort det muligt at udvide de fiskerimuligheder, som var fastlagt i den protokol, der blev paraferet den 21. juni 2006. I forbindelse med den ændrede protokol, som blev paraferet den 16. marts 2007, foreslår jeg, at der indledes samtidige godkendelses- og ratifikationsprocedurer for aftalen og den ændrede protokol med bilag, jf. de gældende procedurer i Republikken Madagaskar og Det Europæiske Fællesskab, som er nødvendige for deres ikrafttræden.
      For ikke at afbryde EF-fartøjernes fiskeriaktiviteter i madagaskiske farvande og under henvisning til aftalen og protokollen, paraferet den 21. juni 2006 og ændret den 16. marts 2007, om de fiskerimuligheder og den finansielle modydelse, der er gældende for perioden fra den 1. januar 2007 til den 31. december 2012, kan jeg oplyse Dem om, at Republikken Madagaskar er rede til at anvende aftalen og den ændrede protokol midlertidigt fra 1. januar 2007 i afventning af deres ikrafttrædelse i henhold til aftalens artikel 17, hvis Det Europæiske Fællesskab er rede til at gøre det samme.
      I bekræftende fald er det underforstået, at overførslen af den første del af den finansielle modydelse, der er fastsat i protokollens artikel 2, skal ske inden den 31. december 2007.
      Jeg ville være Dem taknemmelig, hvis De over for mig vil bekræfte, at Det Europæiske Fællesskab er indforstået med en sådan midlertidig anvendelse.«

   Jeg har den ære over for Dem at bekræfte, at Det Europæiske Fællesskab er indforstået med en sådan midlertidig anvendelse.
   Med forsikring om min mest udmærkede højagtelse.

      På Rådet for Den Europæiske Unions vegne

   FISKERIPARTNERSKABSAFTALE
   mellem Republikken Madagaskar og Det Europæiske Fællesskab
   REPUBLIKKEN MADAGASKAR, i det følgende benævnt »Madagaskar«,
   og
   DET EUROPÆISKE FÆLLESSKAB, i det følgende benævnt »Fællesskabet«,
   under ét i det følgende benævnt »parterne«,
   SOM TAGER I BETRAGTNING, at der er et nært samarbejde mellem Fællesskabet og Madagaskar, bl.a. som led i Cotonou-aftalen, og at parterne har et fælles ønske om at udbygge forbindelserne yderligere,
   SOM TAGER HENSYN TIL, at de to parter ønsker at fremme en ansvarlig udnyttelse af deres fiskeressourcer gennem samarbejde,
   SOM TAGER HENSYN TIL De Forenede Nationers havretskonvention,
   SOM AGTER AT overholde de henstillinger og afgørelser, som Kommissionen for Tunfisk i Det Indiske Ocean (IOTC) har vedtaget,
   SOM ER BEVIDSTE OM betydningen af principperne i adfærdskodeksen for ansvarligt fiskeri, der blev vedtaget på FAO-konferencen i 1995,
   SOM ER BESLUTTET PÅ i fælles interesse at samarbejde om at skabe et ansvarligt fiskeri for at sikre, at de levende marine ressourcer bevares på lang sigt og udnyttes bæredygtigt,
   SOM ER OVERBEVIST OM, at et sådant samarbejde bør baseres på, at initiativer og foranstaltninger, hvad enten de gennemføres i fællesskab eller unilateralt, supplerer hinanden, er forenelige med den fastlagte politik og skaber en synergieffekt,
   SOM ER BESLUTTET PÅ med henblik herpå at indlede en dialog om den sektorpolitik for fiskeriet, som Madagaskars regering har vedtaget, at finde egnede metoder til at sikre, at politikken gennemføres effektivt, og at styrke det decentrale plan i dialogen mellem de tekniske tjenestegrene på den ene side og erhvervslivet og civilsamfundet på den anden side,
   SOM ØNSKER, at der fastsættes bestemmelser og vilkår for EF-fartøjernes fiskeri i Madagaskars farvande og for EF-støtten til skabelse af et ansvarligt fiskeri i disse farvande,
   SOM ER FAST BESLUTTET PÅ at skabe et endnu snævrere økonomisk samarbejde inden for fiskeriet og dertil knyttede aktiviteter ved at oprette og udbygge blandede selskaber, hvori der deltager virksomheder fra begge parter,
   ER BLEVET ENIGE OM FØLGENDE:
   Artikel 1
   Formål
   I denne aftale fastlægges principper, regler og procedurer for:

               —

               økonomisk, finansielt, teknisk og videnskabeligt samarbejde inden for fiskeriet med henblik på at skabe et ansvarligt fiskeri i Madagaskars fiskerizone, så fiskeressourcerne bevares og udnyttes på en bæredygtig måde, og at udvikle det madagaskiske fiskerierhverv

               —

               EF-fartøjers adgang til de madagaskiske fiskerizoner

               —

               samarbejde om fiskeriovervågningsforanstaltninger i de madagaskiske fiskerizoner for at sikre, at ovennævnte betingelser overholdes, at foranstaltningerne til bevarelse og forvaltning af fiskeressourcerne bliver effektive, og at ulovligt, urapporteret og ureguleret fiskeri bekæmpes

               —

               partnerskaber mellem virksomheder med henblik på i fælles interesse at udvikle økonomiske aktiviteter inden for fiskeriet og dertil knyttede aktiviteter.

         Artikel 2
   Definitioner
   I denne aftale forstås ved:

               a)

               »Madagaskars myndigheder«: Madagaskars regering repræsenteret af landets ministerium med ansvar for fiskeri

               b)

               »EF-myndigheder«: Europa-Kommissionen

               c)

               »Madagaskars fiskerizone«: de farvande, der fiskerimæssigt hører under Madagaskars højhedsområde eller jurisdiktion

               d)

               »fiskerfartøj«: et fartøj, der er udstyret til kommerciel udnyttelse af levende akvatiske ressourcer

               e)

               »støttefartøj«: alle fartøjer, som støtter fiskerfartøjer ved udsætning og overvågning af anordninger til sammenhobning af fisk

               f)

               »EF-fartøj«: et fiskerfartøj, der fører en EF-medlemsstats flag og er registreret i Fællesskabet

               g)

               »Den Blandede Komité«: en komité, der består af repræsentanter for Fællesskabet og Madagaskar, jf. artikel 9 i denne aftale

               h)

               »omladning«: overførsel på havet eller i havn af en del af eller hele fangsten om bord på et fiskerfartøj til et andet fartøj

               i)

               »unormale omstændigheder«: begivenheder bortset fra naturfænomener, som ingen af parterne kan siges at have nævneværdig indflydelse på, og som gør det umuligt at fiske i Madagaskars fiskerizone

               j)

               »AVS-sømand«: enhver sømand fra et ikke-europæisk land, der har undertegnet Cotonou-aftalen. En madagaskisk sømand er således en AVS-sømand.

         Artikel 3
   Principper og mål for aftalens gennemførelse
   1.   Parterne forpligter sig til at fremme et ansvarligt fiskeri i Madagaskars farvande efter princippet om ikke-diskrimination af de forskellige flåder, der fisker i disse farvande, jf. dog aftaler mellem udviklingslande inden for samme geografiske område, herunder gensidige fiskeriaftaler.
   2.   Parterne samarbejder om gennemførelsen af en sektorpolitik for fiskeriet, som Madagaskars regering vedtager, og indleder med henblik herpå en politisk dialog om de fornødne reformer. De rådfører sig med hinanden med henblik på at træffe eventuelle foranstaltninger på dette område.
   3.   Parterne skal også samarbejde om såvel fælles som unilateral forhåndsevaluering, løbende evaluering og efterfølgende evaluering af foranstaltninger, programmer og aktioner, der gennemføres på basis af denne aftale.
   4.   Parterne forpligter sig til at sørge for, at denne aftale gennemføres efter principperne om god økonomisk og social styring og med respekt for fiskebestandenes tilstand.
   5.   Påmønstringen af AVS-sømænd på EF-fartøjer sker på basis af Den Internationale Arbejdsorganisations (ILO) erklæring om grundlæggende principper og rettigheder på arbejdet, som gælder umiddelbart for ansættelseskontrakter og generelle ansættelsesvilkår i den forbindelse. Det drejer sig navnlig om foreningsfrihed, faktisk anerkendelse af arbejdstageres ret til kollektive forhandlinger og ikke-forskelsbehandling, hvad angår beskæftigelse og erhverv.
   Artikel 4
   Videnskabeligt samarbejde
   1.   I aftalens gyldighedsperiode bestræber Fællesskabet og Madagaskar sig for at følge udviklingen i ressourcernes tilstand i Madagaskars fiskerizone.
   2.   På basis af henstillinger og afgørelser vedtaget af Kommissionen for Tunfisk i Det Indiske Ocean (IOTC) og den bedste foreliggende videnskabelige rådgivning rådfører parterne sig med hinanden i Den Blandede Komité, jf. artikel 9, for eventuelt efter et videnskabeligt møde i fællesskab at træffe foranstaltninger til bæredygtig forvaltning af fiskeressourcerne, der har indvirkning på EF-fartøjernes fiskeri.
   3.   Parterne forpligter sig til at rådføre sig med hinanden enten direkte, herunder på underområdeniveau, eller gennem internationale organisationer for at sikre forvaltningen og bevarelsen af de biologiske ressourcer i Det Indiske Ocean og for at samarbejde om den videnskabelige forskning i forbindelse hermed.
   Artikel 5
   EF-fartøjers adgang til fiskeri i Madagaskars farvande
   1.   Madagaskar forpligter sig til at give EF-fartøjer tilladelse til at fiske i dets fiskerizone i henhold til denne aftale, herunder protokollen med bilag.
   2.   Fiskeriet i henhold til denne aftale er undergivet gældende madagaskisk lovgivning. Madagaskars myndigheder meddeler Kommissionen enhver ændring af nævnte lovgivning.
   3.   Madagaskar forpligter sig til at træffe alle fornødne forholdsregler til at sikre, at protokollens fiskerikontrolbestemmelser anvendes effektivt. EF-fartøjerne skal samarbejde med de madagaskiske myndigheder, der er ansvarlige for sådan overvågning.
   4.   Fællesskabet forpligter sig til at træffe alle fornødne foranstaltninger til at sikre, at dets fartøjer overholder bestemmelserne i denne aftale og fiskeribestemmelserne for de farvande, der henhører under Madagaskars jurisdiktion.
   Artikel 6
   Licenser
   1.   EF-fartøjer må kun fiske i Madagaskars fiskerizone, hvis de har fået udstedt fiskerilicens i henhold til denne aftale og protokollen hertil.
   2.   Proceduren for ansøgning om fiskerilicens for et fartøj, den gældende afgift og de nærmere bestemmelser for rederens betaling af denne afgift er fastsat i bilaget til protokollen.
   Artikel 7
   Finansiel modydelse
   1.   Fællesskabet giver Madagaskar en finansiel modydelse, jf. betingelserne i protokol og bilag. Den finansielle modydelse beregnes ud fra to forbundne elementer, nemlig:

               a)

               EF-fartøjernes adgang til at fiske i Madagaskars farvande

               b)

               Fællesskabets finansielle støtte til fremme af et ansvarligt fiskeri og til bæredygtig udnyttelse af fiskeressourcerne i Madagaskars farvande.

         2.   Den del af den finansielle modydelse, der er omhandlet i stk. 1, litra b), bestemmes og forvaltes ud fra de mål, som parterne i fællesskab opstiller efter bestemmelserne i protokollen, og som skal nås som led i sektorpolitikken for fiskeriet i Madagaskar, og den årlige og flerårige programmering, som de fastlægger for sektorpolitikkens gennemførelse.
   3.   Den finansielle modydelse fra Fællesskabet betales årligt efter de nærmere bestemmelser i protokollen, jf. dog aftalens og protokollens bestemmelser om eventuel ændring af beløbet på grund af:

               a)

               unormale hændelser

               b)

               begrænsning, på basis af den bedste foreliggende videnskabelige rådgivning og efter fælles aftale, af de fiskerimuligheder, som EF-fartøjerne har fået tildelt, når det af hensyn til forvaltningen af de pågældende bestande skønnes nødvendigt for at bevare ressourcerne og udnytte dem bæredygtigt

               c)

               udvidelse, på basis af den bedste foreliggende videnskabelige rådgivning og efter fælles aftale, af de fiskerimuligheder, som EF-fartøjerne har fået tildelt, når ressourcernes tilstand tillader det

               d)

               revurdering af betingelserne for Fællesskabets finansielle støtte til gennemførelse af en sektorpolitik for fiskeriet i Madagaskar, hvis resultaterne af den årlige og flerårige programmering ifølge begge parter berettiger en sådan revurdering

               e)

               opsigelse af aftalen, jf. artikel 13

               f)

               suspension af aftalen, jf. artikel 12.

         Artikel 8
   Fremme af samarbejdet i erhvervslivet og civilsamfundet
   1.   Parterne tilskynder til økonomisk, videnskabeligt og teknisk samarbejde i fiskerisektoren og dermed forbundne sektorer. De rådfører sig med hinanden for at koordinere eventuelle foranstaltninger i den forbindelse.
   2.   Parterne fremmer udvekslingen af oplysninger om fangstmetoder, fiskeredskaber, opbevaringsmetoder og metoder til industriel forarbejdning af fiskevarer.
   3.   Parterne bestræber sig for at skabe gunstige vilkår for udbygning af forbindelserne mellem parternes virksomheder på det tekniske, økonomiske og handelsmæssige område ved at fremme et gunstigt miljø for udvikling af erhvervsvirksomhed og investeringer.
   4.   Parterne tilskynder især til, at der oprettes blandede selskaber i fælles interesse under systematisk overholdelse af gældende lovgivning i såvel Madagaskar som Fællesskabet.
   Artikel 9
   Den Blandede Komité
   1.   Der oprettes en blandet komité, der skal overvåge aftalens anvendelse. Den Blandede Komité har til opgave:

               a)

               at overvåge gennemførelsen, fortolkningen og anvendelsen af aftalen og navnlig at fastlægge den årlige og flerårige programmering, jf. protokollens artikel 7, stk. 2, og at evaluere dens gennemførelse

               b)

               at sikre den nødvendige kontakt i fiskerispørgsmål af fælles interesse

               c)

               at fungere som et forum for mindelig bilæggelse af tvister, som fortolkningen eller anvendelsen af aftalen måtte give anledning til

               d)

               eventuelt at tage fiskerimulighederne og dermed størrelsen af den finansielle modydelse op til fornyet overvejelse

               e)

               at udføre eventuelle andre opgaver, som parterne måtte aftale.

         2.   Den Blandede Komité holder møde mindst én gang om året skiftevis i Madagaskar og i Fællesskabet under formandskab af den part, der holder mødet. Den træder ekstraordinært sammen på anmodning af en af parterne.
   Artikel 10
   Geografisk anvendelsesområde
   Denne aftale gælder dels for de områder, hvor traktaten om oprettelse af Det Europæiske Fællesskab anvendes, på de betingelser, der er fastlagt i traktaten, dels for Madagaskars område.
   Artikel 11
   Gyldighedsperiode
   Denne aftale gælder i seks år fra ikrafttrædelsesdatoen; den fornyes stiltiende i yderligere perioder på seks år, medmindre den opsiges i overensstemmelse med artikel 13.
   Artikel 12
   Suspension
   1.   Aftalen kan på en parts initiativ suspenderes i tilfælde af alvorlig uenighed om anvendelsen af dens bestemmelser. Den part, der ønsker at suspendere aftalen, skal senest tre måneder inden datoen for suspensionens ikrafttræden skriftligt meddele den anden part, at den agter at suspendere aftalen. Efter modtagelsen af en sådan meddelelse skal parterne holde samråd med henblik på at løse deres tvist i mindelighed.
   2.   Den finansielle modydelse omhandlet i artikel 7 nedsættes forholdsmæssigt og pro rata temporis efter suspensionens længde.
   Artikel 13
   Opsigelse
   1.   Aftalen kan opsiges af en af parterne, hvis der indtræffer usædvanlige hændelser såsom f.eks. nedfiskning af de pågældende bestande, ufuldstændig udnyttelse af de fiskerimuligheder, som EF-fartøjerne har fået tildelt, eller manglende overholdelse af parternes forpligtelse til at bekæmpe ulovligt, urapporteret og ureguleret fiskeri.
   2.   Den part, der ønsker at opsige aftalen, skal mindst seks måneder inden udløbet af den oprindelige gyldighedsperiode eller hver yderligere gyldighedsperiode skriftligt meddele den anden part, at den agter at opsige aftalen.
   3.   Efter meddelelsen om opsigelse som omhandlet i stk. 1 afholder parterne samråd.
   4.   Den finansielle modydelse omhandlet i artikel 7 for det år, hvor opsigelsen træder i kraft, nedsættes forholdsmæssigt og pro rata temporis.
   Artikel 14
   Protokol og bilag
   Protokollen og bilaget udgør en integrerende del af denne aftale.
   Artikel 15
   Gældende national lovgivning
   EF-fiskerfartøjerne fisker i Madagaskars farvand efter gældende madagaskisk lovgivning, medmindre andet er bestemt i aftalen eller i protokollen og dens bilag og tillæggene til bilaget.
   Artikel 16
   Ophævelse
   Ved ikrafttrædelsen ophæver og erstatter denne aftale aftalen mellem Det Europæiske Fællesskab og Den Demokratiske Republik Madagaskar om fiskeri ud for Madagaskars kyst, der trådte i kraft den 28. januar 1986.
   Artikel 17
   Ikrafttræden
   Denne aftale, der er udfærdiget i to eksemplarer på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk, og hvor hver tekst har samme gyldighed og træder i kraft på den dato, hvor parterne skriftligt giver hinanden meddelelse om, at de har afsluttet deres respektive nødvendige procedurer i forbindelse med vedtagelsen.
   PROTOKOL
   om fastsættelse for perioden 1. januar 2007 til 31. december 2012 af de fiskerimuligheder og den finansielle modydelse, der er fastsat i aftalen mellem Det Europæiske Fællesskab og Republikken Madagaskar om fiskeri ud for Madagaskar
   Artikel 1
   Anvendelsesperiode og fiskerimuligheder
   1.   Fiskerimulighederne i henhold til aftalens artikel 5 fastsættes for en periode på seks år fra den 1. januar 2007 således:

               —

               stærkt vandrende arter (arter opført i bilag 1 til FN’s havretskonvention af 1982)

                           —

                           notfartøjer med fryseanlæg til tunfiskeri: 43 fartøjer

                           —

                           langlinefartøjer med flydeline på mere end 100 GT: 50 (1) fartøjer

                           —

                           langlinefartøjer med flydeline på op til 100 GT: 26 fartøjer

               —

               demersale arter: 5 fartøjer til forsøgsfiskeri med line eller bundline.

         2.   Stk. 1 anvendes, jf. dog denne protokols artikel 4 og 5.
   3.   Fartøjer, der fører en EF-medlemsstats flag, må kun fiske i Madagaskars fiskerizone, hvis de har en gyldig fiskerilicens, der er udstedt af Madagaskar i henhold til denne protokol og efter reglerne i bilaget til denne protokol.
   Artikel 2
   Finansiel modydelse — betalingsbetingelser
   1.   Den finansielle modydelse omhandlet i aftalens artikel 7 består for perioden i artikel 1 dels af et årligt beløb på 864 500 EUR svarende til en referencemængde på 13 300 t pr. år, dels af et specifikt beløb på 332 500 EUR pr. år, der skal anvendes til at støtte og gennemføre sektorpolitikken for fiskeriet i Madagaskar. Det specifikke beløb er en integreret del af den finansielle modydelse, der er fastsat i aftalens artikel 7.
   2.   Stk. 1 anvendes, jf. dog protokollens artikel 4, 5, 6 og 7.
   3.   De to beløb i stk. 1, som tilsammen udgør 1 197 000 EUR, er, hvad Fællesskabet årligt skal betale i protokollens gyldighedsperiode.
   4.   Hvis EF-fartøjernes samlede fangster i Madagaskars farvande overstiger referencemængden, forhøjes den årlige finansielle modydelse med 65 EUR pr. ton yderligere fangst. Det samlede årlige beløb, som Fællesskabet skal betale, kan dog ikke overstige det dobbelte af beløbet i stk. 3 (2 394 000 EUR). Hvis EF-fartøjernes fangster overstiger den mængde, der svarer til det dobbelte af det samlede årlige beløb, skal det skyldige beløb for mængden derudover betales det følgende år.
   5.   Den finansielle modydelse omhandlet i stk. 1 betales senest den 31. december 2007 for det første år og senest den 28. februar 2008, 2009, 2010, 2011 og 2012 for de følgende år.
   6.   Madagaskars myndigheder har enekompetence med hensyn til anvendelsen af den finansielle modydelse, jf. dog artikel 7.
   7.   Den finansielle modydelse indbetales til Republikken Madagaskars statskasse på en konto i Madagaskars nationalbank. Bankoplysningerne er som følger: Agence Comptable Centrale du Trésor public domicilié à la banque Centrale de Madagaskar Antaninarenina- Antananarivo- Madagaskar- n° de compte: 213 101 000 125 TP EUR.
   Artikel 3
   Samarbejde om ansvarligt fiskeri — videnskabeligt samarbejde
   1.   De to parter forpligter sig til at fremme ansvarligt fiskeri i Madagaskars farvande efter principperne om ikke-diskrimination af de forskellige flåder, der fisker i disse farvande.
   2.   I protokollens gyldighedsperiode bestræber Fællesskabet og Madagaskars myndigheder sig på at følge udviklingen i ressourcernes tilstand i Madagaskars fiskerizone.
   3.   De to parter forpligter sig til at fremme samarbejdet i underområdet om et ansvarligt fiskeri bl.a. gennem Kommissionen for Tunfisk i Det Indiske Ocean (IOTC) og Kommissionen for Det Indiske Ocean (IOC).
   4.   Efter aftalens artikel 4 rådfører parterne sig, på basis af henstillinger og afgørelser vedtaget af Kommissionen for Tunfisk i Det Indiske Ocean (IOTC) og den bedste foreliggende videnskabelige rådgivning, med hinanden i Den Blandede Komité, jf. aftalens artikel 9, for i givet fald efter et eventuelt videnskabeligt møde i underområdet i fællesskab at træffe foranstaltninger til bæredygtig forvaltning af fiskeressourcerne, der har indvirkning på EF-fartøjernes fiskeri.
   Artikel 4
   Fælles aftale om revision af fiskerimuligheder
   1.   Fiskerimulighederne i artikel 1 kan efter aftale udvides, hvis en sådan udvidelse ifølge konklusionerne fra det videnskabelige møde, der er omhandlet i artikel 3, stk. 4, ikke er til hinder for en bæredygtig udnyttelse af Madagaskars fiskeressourcer. I så fald forhøjes den finansielle modydelse i artikel 2, stk. 1, forholdsmæssigt og pro rata temporis. Fællesskabets samlede finansielle modydelse for referencemængden kan dog højst udgøre det dobbelte af den finansielle modydelse i artikel 2, stk. 1. Hvis EF-fartøjernes årlige fangster overstiger det dobbelte af 13 300 t (dvs. 26 600 t), skal det skyldige beløb for mængden derudover betales det følgende år.
   2.   Hvis parterne til gengæld bliver enige om at træffe foranstaltninger, der medfører, at fiskerimulighederne i artikel 1 begrænses, nedsættes den finansielle modydelse forholdsmæssigt og pro rata temporis.
   3.   Parterne kan efter samråd aftale, at fordelingen af fiskerimuligheder mellem de forskellige fartøjskategorier også kan revideres under overholdelse af eventuelle henstillinger fra det videnskabelige møde, der er omhandlet i artikel 3, stk. 4, om forvaltning af de bestande, der ville kunne blive berørt af en sådan omfordeling. Parterne aftaler en passende justering af den finansielle modydelse, hvis omfordelingen berettiger det.
   Artikel 5
   Nye fiskerimuligheder og forsøgsfiskeri
   1.   Hvis EF-fartøjerne er interesseret i fiskeri, der ikke er omhandlet i artikel 1, rådfører Fællesskabet sig med Madagaskar om eventuel tilladelse til et sådant nyt fiskeri. Parterne aftaler i givet fald betingelserne for de nye fiskerimuligheder og ændrer om nødvendigt protokollen og dens bilag.
   2.   Parterne kan gennemføre forsøgsfiskeri i Madagaskars fiskerizoner i henhold til rådgivning fra det videnskabelige møde, der er fastsat i aftalens artikel 3, stk. 4. Med henblik herpå holder parterne samråd, hvis en af parterne anmoder herom, og træffer i hvert enkelt tilfælde beslutning om nye ressourcer, betingelser og andre relevante parametre.
   3.   Parterne iværksætter forsøgsfiskeriet i overensstemmelse med de i fællesskab fastlagte videnskabelige og administrative parametre. Tilladelserne til forsøgsfiskeri tildeles til forskningsformål for højst to fangsttogter på seks måneder at regne fra en dato, som parterne fastsætter i fællesskab.
   4.   Kommer parterne frem til, at forsøgsfiskeriet har givet positive resultater for så vidt angår bevarelsen af økosystemer og biologiske maritime ressourcer, kan der tildeles EF-fartøjer nye fiskemuligheder frem til udløbet af protokollen efter den samrådsprocedure, der er fastlagt i protokollens artikel 4, og i forhold til den tilladelige fiskeriindsats. I så fald forhøjes den finansielle modydelse.
   Artikel 6
   Suspension og revision af den finansielle modydelse som følge af unormale omstændigheder
   1.   Hvis unormale hændelser, bortset fra naturfænomener, gør det umuligt at fiske i Madagaskars eksklusive økonomiske zone (EEZ), kan Fællesskabet suspendere betalingen af den finansielle modydelse omhandlet i artikel 2, stk. 1. Beslutningen om suspension træffes efter samråd mellem de to parter senest to måneder efter, at den ene part har anmodet herom, og forudsat at Fællesskabet har betalt ethvert beløb, det måtte skylde på suspensionstidspunktet.
   2.   Betalingen af den finansielle modydelse genoptages, så snart parterne efter et samråd beslutter, at de omstændigheder, der gjorde, at fiskeriet måtte indstilles, ikke længere består, og at situationen igen tillader fiskeri.
   3.   Gyldigheden af de licenser, som EF-fartøjerne har fået udstedt, og som er suspenderet sammen med betalingen af den finansielle modydelse, forlænges med en periode svarende til suspensionsperioden.
   Artikel 7
   Fremme af ansvarligt fiskeri i Madagaskars farvande
   1.   Firs procent (80 %) af den samlede finansielle modydelse fastsat i artikel 2 og rederafgiften skal anvendes til hvert år at støtte gennemførelsen af initiativer som led i den sektorpolitik for fiskeriet, som Madagaskars regering udformer.
   Madagaskars forvaltning af det pågældende beløb baseres på, at de to parter i fællesskab og i overensstemmelse med den nuværende prioritering i Madagaskars fiskeripolitik med henblik på at sikre en bæredygtig og ansvarlig forvaltning af sektoren opstiller mål og fastlægger den årlige og flerårige programmering i forbindelse hermed, jf. stk. 2.
   2.   På forslag af Madagaskar og med henblik på gennemførelsen af stk. 1 aftaler Fællesskabet og Madagaskar i Den Blandede Komité, jf. aftalens artikel 9, senest tre måneder efter protokollens ikrafttræden et flerårigt sektorprogram og gennemførelsesbestemmelser hertil, herunder bl.a.:

               a)

               årlige og flerårige retningslinjer for, hvordan den procentdel af den finansielle modydelse omhandlet i stk. 1 og de specifikke beløb til de årlige initiativer vil blive anvendt

               b)

               de årlige og flerårige mål, der skal nås, for på sigt at skabe et bæredygtigt og ansvarligt fiskeri under hensyntagen til prioriteringen i Madagaskars nationale fiskeripolitik eller andre politikker, der hænger sammen med eller har indvirkning på fremme af et ansvarligt og bæredygtigt fiskeri

               c)

               nødvendige kriterier og procedurer for årlig evaluering af resultaterne.

         3.   Enhver foreslået ændring af det flerårige sektorprogram eller af anvendelsen af de specifikke beløb til de årlige initiativer skal godkendes af de to parter i Den Blandede Komité.
   4.   Madagaskar anvender hvert år et beløb svarende til procentdelen omhandlet i stk. 1 til gennemførelse af det flerårige program. For det første år af protokollens gyldighedsperiode skal Fællesskabet underrettes om, hvordan beløbet anvendes, så snart det flerårige sektorprogram er godkendt i Den Blandede Komité. For hvert af de følgende år skal Fællesskabet underrettes om, hvordan beløbet anvendes, senest den 1. september året før.
   5.   Hvis den årlige evaluering af resultaterne af gennemførelsen af det flerårige sektorprogram berettiger det, kan Fællesskabet anmode om en tilpasning af det beløb, der er afsat til gennemførelsen af Madagaskars sektorpolitik for fiskeri, og som udgør en del af den finansielle modydelse, der er omhandlet i denne protokols artikel 2, stk. 1, for at bringe de faktiske midler, der anvendes til gennemførelse af programmet, i tråd med resultaterne.
   Artikel 8
   Tvister — suspension af protokollens anvendelse
   1.   Ved enhver tvist mellem parterne om fortolkningen af protokollens bestemmelser og anvendelse holder parterne samråd i Den Blandede Komité, jf. aftalens artikel 9, som om nødvendigt indkaldes til ekstraordinært møde.
   2.   Protokollens anvendelse kan suspenderes af en af parterne, hvis tvisten mellem de to parter betragtes som alvorlig, og hvis samrådet i Den Blandede Komité, jf. stk. 1, ikke har gjort det muligt at finde en mindelig løsning, jf. dog artikel 9.
   3.   For at protokollens anvendelse kan suspenderes, skal den part, der ønsker en sådan suspension, meddele dette skriftligt senest tre måneder inden datoen for suspensionens ikrafttræden.
   4.   I tilfælde af suspension fortsætter parterne med at holde samråd for at finde en mindelig løsning på deres tvist. Hvis der findes en mindelig løsning, anvendes protokollen straks på ny, og den finansielle modydelse nedsættes forholdsmæssigt og pro rata temporis efter, hvor længe protokollens anvendelse har været suspenderet.
   Artikel 9
   Suspension af protokollens anvendelse på grund af udebleven betaling
   Hvis Fællesskabet ikke betaler som fastsat i artikel 2, kan protokollens anvendelse suspenderes på følgende betingelser, jf. dog artikel 6:

               a)

               Madagaskars kompetente myndigheder sender Europa-Kommissionen en meddelelse om udebleven betaling. Europa-Kommissionen foretager den fornødne kontrol og betaler i givet fald det skyldige beløb senest 60 arbejdsdage efter datoen for modtagelse af meddelelsen.

               b)

               Hvis der inden for den frist, der er fastsat i denne protokols artikel 2, stk. 5, ikke er betalt eller givet behørig begrundelse for den udeblevne betaling, kan Madagaskars kompetente myndigheder suspendere protokollens anvendelse. De underretter straks Europa-Kommissionen herom.

               c)

               Protokollen anvendes på ny, så snart betaling har fundet sted.

         Artikel 10
   Gældende national lovgivning
   EF-fiskerfartøjerne fisker i Madagaskars farvand efter gældende madagaskisk lovgivning, medmindre andet er bestemt i aftalen eller i protokollen og dens bilag og tillæggene til bilaget.
   Artikel 11
   Ophævelse
   Bilaget til aftalen mellem Det Europæiske Økonomiske Fællesskab og Republikken Madagaskar om fiskeri ud for Madagaskar erstattes af bilaget til denne protokol.
   Artikel 12
   Ikrafttræden
   1.   Denne protokol og dens bilag træder i kraft på den dato, hvor parterne meddeler hinanden, at de i den forbindelse nødvendige procedurer er afsluttet.
   2.   De anvendes fra den 1. januar 2007.

      (1)  De licenser, der er afsat til fartøjer på mere end 100 GT kan også anvendes til fartøjer på op til 100 GT. De standardbeløb, der skal betales i henhold til bilagets kapitel I, afdeling 2, stk. 3, er dem, der svarer til fartøjets tonnage.
   FOS-PROTOKOL
   om bestemmelser for satellitovervågning af EF-fiskerfartøjer, der fisker i Madagaskars EEZ

               1.

               Bestemmelserne i denne protokol kompletterer protokollen om fastsættelse af de fiskerimuligheder og den finansielle modydelse, der er fastsat i fiskeripartnerskabsaftalen mellem Det Europæiske Fællesskab og Republikken Madagaskar om fiskeri ud for Madagaskar for perioden 1. januar 2007 til 31. december 2012, og anvendes i overensstemmelse med punkt 5 i »kapitel VIII — Kontrol« i bilaget til denne protokol.

               2.

               Alle fiskerfartøjer med en længde overalt på over 15 m, der fisker i henhold til fiskeriaftalen mellem Fællesskabet og Madagaskar, vil blive satellitovervåget, når de befinder sig i Madagaskars EEZ.
               Med henblik på satellitovervågning meddeler Madagaskars myndigheder Fællesskabet koordinaterne (bredde- og længdegrader) for Madagaskars EEZ.
               De madagaskiske myndigheder sender disse oplysninger elektronisk, udtrykt i decimalgrader (WGS-84).

               3.

               Parterne udveksler oplysninger om X.25-adresser og specifikationer, der benyttes i de elektroniske meddelelser mellem deres kontrolcentre, jf. betingelserne i punkt 5 og 7. Disse oplysninger omfatter så vidt muligt navn, telefon-, telex- og faxnummer samt elektroniske adresser (internet eller X.400), der kan benyttes ved almindelig kommunikation mellem kontrolcentrene.

               4.

               Fartøjernes position bestemmes med en fejlmargin på under 500 m og med et konfidensinterval på 99 %.

               5.

               Når et fartøj, der fisker i henhold til aftalen og satellitovervåges efter EF-reglerne, sejler ind i Madagaskars EEZ, begynder flagstatens kontrolcenter straks og derefter med højst tre timers mellemrum at sende positionsmeldinger (fartøjets id, længde, bredde, kurs og hastighed) til Madagaskars Fiskeriovervågningscenter (FOC). Disse meddelelser benævnes positionsmeldinger.

               6.

               De i punkt 5 omhandlede meddelelser overføres elektronisk i X.25-format eller via en anden sikker protokol. Meddelelserne fremsendes i realtid i formatet vist i skema II.

               7.

               Hvis der opstår en teknisk fejl i fiskerfartøjets udstyr til permanent satellitovervågning, eller det ikke fungerer, sørger fartøjsføreren for i tide at sende oplysningerne i punkt 5 til flagstatens kontrolcenter og Madagaskars FOC pr. fax. I så fald skal der sendes en opsummerende positionsmelding kl. 6.00, kl. 12.00 og kl. 18.00 Madagaskar-tid. Denne opsummerende positionsmelding skal bestå af positionsmeldingerne som registreret af fartøjets fører hver 3. time, jf. betingelserne i punkt 5.
               Flagstatens kontrolcenter sender straks disse meddelelser til Madagaskars FOC. Det defekte udstyr skal repareres eller udskiftes inden 1 måned. Efter udløbet af denne frist skal det pågældende fartøj forlade Madagaskars EEZ.

               8.

               Kontrolcentrene i flagstaterne overvåger deres fartøjers bevægelser i de madagaskiske farvande. Hvis fartøjerne ikke overvåges som fastsat, underrettes Madagaskars FOC straks herom, og proceduren i punkt 7 anvendes.

               9.

               Hvis Madagaskars FOC konstaterer, at flagstaten ikke meddeler oplysningerne i punkt 5, underrettes Europa-Kommissionens kompetente myndigheder straks herom.

               10.

               De overvågningsdata, der meddeles den anden part efter disse bestemmelser, er udelukkende beregnet på de madagaskiske myndigheders kontrol med og overvågning af den EF-flåde, der fisker i henhold til fiskeriaftalen mellem EF og Madagaskar. Sådanne data må under ingen omstændigheder meddeles andre.

               11.

               Satellitovervågningsudstyrets soft- og hardwarekomponenter skal være pålidelige, må ikke tillade forfalskning af positionsoplysninger og må ikke kunne manipuleres manuelt.
               Systemet skal være fuldstændig automatisk og konstant funktionsdygtigt uanset ydre forhold, herunder bl.a. vejrforhold. Det er forbudt at ødelægge eller beskadige satellitovervågningssystemet, at gøre det ufunktionsdygtigt eller på anden måde at foretage indgreb i det.
               Fartøjsføreren sørger for:

                           —

                           at data ikke ændres

                           —

                           at satellitovervågningsudstyrets antenne eller antenner på ingen måde obstrueres

                           —

                           at strømforsyningen til satellitovervågningsudstyret ikke afbrydes

                           —

                           at satellitovervågningsudstyret ikke demonteres.

               12.

               Parterne er enige om på anmodning at udveksle oplysninger om det udstyr, der benyttes til satellitovervågning, for at kontrollere, om alle dele af udstyret er fuldt forenelige med den anden parts krav, i forbindelse med disse bestemmelser.

               13.

               Enhver tvist om fortolkningen eller anvendelsen af disse bestemmelser søges løst ved samråd mellem parterne i Den Blandede Komité, jf. aftalens artikel 9.

               14.

               Parterne er enige om at revidere disse bestemmelser, hvis det skulle vise sig nødvendigt.

      Fremsendelse af FOS-meddelelser til Madagaskar

      Positionsmelding

               Dataelement

               Kode

               Obligatorisk/Fakultativ

               Bemærkninger

               Record start

               SR

               O

               Systemdata — angiver, at record’en begynder

               Adressat

               AD

               O

               Meddelelsesdata — modtager. Landets alfa-3-ISO-kode

               Afsender

               FR

               O

               Meddelelsesdata — afsender. Landets alfa-3-ISO-kode

               Flagstat

               FS

               F

               Meddelelsestype

               TM

               O

               Meddelelsesdata — meddelelsestype »POS«

               Radiokaldesignal

               RC

               O

               Fartøjsdata — fartøjets internationale radiokaldesignal

               Den kontraherende parts interne referencenummer

               IR

               F

               Fartøjsdata — den kontraherende parts entydige nummer (flagstatens alfa-3-ISO-kode efterfulgt af et nummer)

               Eksternt registreringsnummer

               XR

               O

               Fartøjsdata — nummeret på siden af fartøjet

               Breddegrad

               LA

               O

               Fartøjspositionsdata — fartøjets position i grader og minutter N/S GGMM (WGS-84)

               Længdegrad

               LO

               O

               Fartøjspositionsdata — fartøjets position i grader og minutter Ø/V GGMM (WGS-84)

               Kurs

               CO

               O

               Fartøjets kurs på en 360°-skala

               Fart

               SP

               O

               Fartøjets fart i knob med én decimal

               Dato

               DA

               O

               Fartøjspositionsdata — dato for registrering af positionen UTC (ÅÅÅÅMMDD)

               Klokkeslæt

               TI

               O

               Fartøjspositionsdata — klokkeslæt for registrering af positionen UTC (TTMM)

               Record slut

               ER

               O

               Systemdata — angiver, at record’en er slut

         Tegnsæt: ISO 8859.1
   Transmission af data struktureres således:

               —

               En dobbelt skråstreg (//) og en feltkode angiver transmissionens start.

               —

               Der anvendes en enkelt skråstreg (/) som separator mellem feltkode og data.

         Fakultative data anføres mellem »record start« og »record slut«.
   KONTAKTOPLYSNINGER FOR MADAGASKARS FOC
   Navn: Centre de Surveillance des Pêches (CSP)
   Tlf. CSP: 00 261 20 22 404 10
   Fax CSP: 00 261 20 22 490 14
   E-mail CSP: csp-mprh@blueline.mg
   Tlf. og fax DPRH: Direktionen for fiskeri og akvatiske ressourcer (DPRH) 00 261 20 22 409 00
   E-mail DPRH: mamy.andriantsoa@wanadoo.mg
   Adresse X.25 = 134 164 784 14 fra FOC-FRANKRIG
   208 034 164 784 14 fra FOC-Spanien, FOC- Portugal, FOC-ITALIEN

      Model for erklæring vedrørende indsejling/udsejling: